L-istudenti tagħna Fra Ramon u Fra Clive bħalissa qegħdin Malta fejn tul il-ġimgħa li għaddiet għexu il-Ġimgħa Mqaddsa u l-Għid fil-Kunvent tal-Formazzjoni fir-Rabat. Huma jirritornaw Ruma nhar il Ħadd li ġej biex ikomplu u jtemmu ir-4 sena ta' studju. Nhar it-Tnejn 6 ta' April, il-fraternita tal-formazzjoni fir-Rabat, ħarget flimkien biex tiċċelebra l-Għid. Żorna il-Malta National Aquarium, u kilna xi ħaga flimkien filwaqt li iċċelebrajna ukoll għeluq snin Fra Ġużepp. Kien mument sabiħ ta' fraternita fejn ilkoll gawdejna il-ġmiel ta' ħut differenti u ikkulurit li normalment naraw biss fuq l-istampi. Fil-21 ta'Marzu l-istudenti tagħna Fra Clive u Fra Ramon, flimkien mal-fraternita tad-dar tal-formazzjoni f'Ruma, marru għal ġurnata irtir ġewwa l-Monasteru ta' Casamari, tal-Benedittini Ċisterċensi li jinsab fil-Provinċja Taljana ta' Frosinone. Dan kien jum ta' tħejjijja qabel ma jinżlu Malta fil-Kunvent tal-Formazzjoni fir-Rabat, għall-Ġimgħa l-Kbira u għall-Għid.